Ebba Busch Thor formaður sænskra Kristdemókrata Öfgastefnan í Svíþjóð er orðin alls ráðandi með þeim afleiðingum að Svíþjóð er ekki lengur öruggt land . Þetta var meðal þess sem fram kom í máli Gústafs Skúlasonar í Stokkhólmi í þættinum Heimsmálin , fréttir og fréttatengt efni af erlendum vettvangi í dag en hann var viðmælandi Péturs Gunnlaugssonar . Í þættinum sagði Gústaf meðal annars frá áhyggjum sænsku konungsfjölskyldunnar af stöðu mála og þá sagði Gústaf einnig frá grein sem birt hefur verið í nýrri grein í Expressen sem formaður sænskra Kristdemókrata Ebba Busch Thor skrifar um róttæka íslamavæðingu Svíþjóðar , en í greininni segir meðal annars ” Sex menn sem taldir eru stórhættulegir og á að vísa úr landi leika lausum hala . Einn þeirra er sporlaust horfinn eftir að hafa rofið tilkynningaskylduna . Þetta er árangurinn af getuleysi ríkisstjórnarinnar að fást við vandamál hryðjuverkastarfs og íslamisma í Svíþjóð . ” Segir hún ríkisstjórnina seinka málum í hag fyrir íslamismann og hryðjuverkamenn í Svíþjóð : ” Seinkanir mála virðast því miður vera hluti af modus operandi ríkisstjórnarinnar , þegar lagðar eru fram tillögur gegn hryðjuverkum og öfgastefnu . Ríkisstjórninni mistókst í vor að gera það refsivert að starfa með hryðjuverkasamtökum … Er þetta ábyrgðarfull meðhöndlun á hryðjuverkabrotum ? ” ” Þrír af þeim sex mönnum , sem taldir eru þjóðhættulegir og fara nú frjálsir ferða sinna , áttu heima í Gävle . Moskan í Gävle var kostuð af Qatar sem hafði tengsl við al-Qaida og Íslamska ríkið . Þetta er þó ekki eina moskan með tengsl erlendis og við öfgastefnu . Lönd eins og Sádí Arabía , Oman , Kuwait , Sameinuðu Arabísku furstadæmin og Tyrkland hafa stofnað , stutt eða tekið yfir moskur í Svíþjóð . ” Lýsir Ebba Busch Thor hvernig áróður Erdogans til Tyrkja í Svíþjóð leiðir til aukinnar öfgastefnu í moskum ásamt því að friðsamir múslímir vara við róttækni - og öfgavæðingu íslam í Svíþjóð . ” Ríkisstjórnin er lömuð gagnvart þessarri þróun . A.m.k. 17 moskur eru í höndum erlendra öfgamanna eins og sænskir múslímir hafa varað við í langan tíma . T.d. hafa samtök í Örebro þegið fjárhagsstuðning frá ríki Sádi Arabíu . Þar starfaði Osama Krayem sem fór til Íslamska ríkisins 2014 og er nú ákærður fyrir þáttöku í hryðjuverkinu í Brussel 2016 og grunaður um að hafa tekið þátt í skipulagi árásarinnar í París í nóvember 2015 . ” Lokaorð greinarinnar : ” Öfgastefnan er allsráðandi í Svíþjóð . Ríkisstjórnin ber ábyrgð á því stórslysi sem leyfir sex róttækum íslamistum að fara frjálsir ferða sinna . ” Hlusta má á þáttinn í spilaranum hér að neðan . Ríkir neyðarástand á bráðamóttöku Landspítalans ?